text: Ægtemand fængslet efter biljagt
  01 juni 2010 kl. 06.40
  En 43-årig ægtemand er varetægtsfængslet for et voldsomt familieopgør i Pinsen. Manden påkørte sin kones bil flere gange, da et skænderi udviklede sig til en biljagt i byen Grimstrup ved Esbjerg.
  Syd- og Sønderjyllands Politi har først nu fremstillet manden. Konen ønskede nemlig ikke at fortælle, hvad der var sket. 
  Den 43-årige gik amok efter et skænderi med hustruen. Hun valgte til sidst at køre væk i sin egen bil.
  
  Kørte ind i siden to gange
  Det ville manden ikke finde sig i, så han jagtede hende i sin egen bil. Under biljagten kørte han ind i hustruens bil, så den skred ud og kom til at stå på tværs af vejen. 
  Men det var ikke nok for ham, så han kørte ind i siden på hustruens bil to gange, inden han stoppede.
  
  Kniv i pynte-hund
  Foruden den voldsomme biljagt er manden også sigtet for at have truet kvinden over telefonen - og for at have stykket en kniv i en dekorationshund i hjemmet. Bare for at understrege, at der ikke var tale om tomme trusler, skriver jv.dk. 
  Manden blev varetægtsfængslet til 18. juni.
  